|  |  |  |
| --- | --- | --- |
| ГРБОВИ ЗА МЕМОРАНДУМ | Szerb Köztársaság  Vajdaság Autonóm Tartomány  **Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság**  Mihajlo Pupin sugárút 16., 21000 Újvidék  Tel.: +381 21 487 4608; Fax: +381 21 456 217  [ounz@vojvodina.gov.s](mailto:ounz@vojvodina.gov.s) | |
|  | SZÁM: 000146006 2024 09427 005 000 000 001 | KELT: 2024. április 22. |

A nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 8/2019. szám) 11. szakasza, a tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/2014. szám – más jogszabály, 37/2016., 29/2017., 24/2019., 66/2020. és 38/2021. szám) 15. szakasza és 16. szakaszának 5. bekezdése alapján, figyelemmel 24. szakaszának 2. bekezdésére és 37. szakaszának 5. bekezdésére, továbbá a Multikulturalizmus egy kattintásra című alprojekt társfinanszírozását célzó, 000146006 2024 09427 005 000 000 001. számú, 2024. január 29-én kelt pályázat szerinti költségvetési eszközök odaítélésének eljárását lefolytató Pályázati Bizottság javaslatára, a tartományi oktatási, jogalkotási, közigazgatási és nemzeti kisebbségi – nemzeti közösségi titkár (a továbbiakban: tartományi titkár)

**HATÁROZATOT**hoz

**A MULTIKULTURALIZMUS EGY KATTINTÁSRA CÍMŰ ALPROJEKT TÁRSFINANSZÍROZÁSÁT CÉLZÓ PÁLYÁZAT SZERINTI KÖLTSÉGVETÉSI ESZKÖZÖK ODAÍTÉLÉSÉRŐL**

**I.**

A Multikulturalizmus egy kattintásra című alprojekt társfinanszírozását célzó, 000146006 2024 09427 005 000 000 001. számú, 2024. január 29-én meghirdetett és Vajdaság AT Hivatalos Lapjának 6/2024. számában közzétett pályázat alapján az eszközök az alábbi pályázónak kerülnek odaítélésre:

|  |  |  |  |  |
| --- | --- | --- | --- | --- |
| **Felhasználó** | **Település** | **A megítélt összeg** | **A tárgy száma** | **Pontszám** |
| A Civil Társadalom Oktatási, Együttműködési, Érvényesítési és Támogatási Fóruma | Újvidék | 700.000,00 | 000304652 2024 09427 005 001 000 001 | 24 |

**II.**

A költségvetési eszközök felosztásáról szóló jelen határozat végleges és a Tartományi Titkárság weboldalán kerül közzétételre.

**Indokolás**

A Vajdaság Autonóm Tartomány 2024. évi költségvetéséről szóló tartományi képviselőházi rendelet (VAT Hivatalos Lapja, 45/2023. szám) 11. szakasza alapján, figyelemmel 23. szakaszának 3. bekezdésére és 25. szakaszára, valamint a nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló tartományi képviselőházi rendelet 7. szakaszára, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság) 2024. január 29-én, 000146006 2024 09427 005 000 000 001. szám alatt meghirdette a Multikulturalizmus egy kattintásra című alprojekt társfinanszírozását célzó pályázatot. A nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló tartományi képviselőházi rendelet szabályozza a Vajdaság autonóm tartományi nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló programokat és projekteket társfinanszírozó költségvetési eszközök odaítélésének rendeltetését, módját és eljárását.

Az említett eszközök Vajdaság AT költségvetésében kerültek biztosításra és a nemzeti kisebbségek – nemzeti közösségek tárgykörében illetékes tartományi közigazgatási szerv külön költségvetési rovatrendje alatt vezetik őket.

A Vajdaság Autonóm Tartomány 2024. évi költségvetéséről szóló tartományi képviselőházi rendelet 23. szakaszának 3. bekezdésével és 25. szakaszával összhangban lefolytatott pályázat, valamint az említett rendelet 11. szakaszában meghatározott rendeltetésre biztosított eszközök alapján, a pályázatra beérkező kérelmek szerint az eszközök elosztásra kerülnek.

A Titkárság nemzeti kisebbségek – nemzeti közösségek helyzetének előmozdítására irányuló költségvetési eszközeinek odaítélésére a Vajdaság Autonóm Tartomány területén bejegyzett székhellyel rendelkező nemzeti kisebbségek – nemzeti közösségek egyesületei, alapjai és alapítványai jogosultak.

A tartományi közigazgatásról szóló tartományi képviselőházi rendelet 15. szakasza meghatározza, hogy a Szerb Köztársaság törvényeinek, más jogszabályainak és általános jogi aktusainak, továbbá a Tartományi Kormány és Képviselőház jogszabályainak végrehajtása céljából, a tartományi közigazgatási szervek –, ha arra felhatalmazással rendelkeznek – jogszabályokat és egyedi jogi aktusokat hoznak meg, a hivatkozott rendelet 16. szakaszának 5. bekezdése pedig megállapítja, hogy az egyedi ügyekben a döntés határozat formájában valósul meg, a jogszabályokkal összhangban. A 24. szakasz 2. bekezdése értelmében, a titkárságot a tartományi titkár képviseli, aki megszervezi és biztosítja a feladatok eredményes ellátását, meghatalmazása keretében jogi aktusokat hoz, bizottságokat és munkacsoportokat alakít a titkárság tevékenységi körébe tartozó összetettebb teendők ellátása céljából, valamint dönt a foglalkoztatottak jogairól, kötelezettségeiről és felelősségéről. A 37. szakasz 5. bekezdése megállapítja, hogy a Titkárság – a törvénnyel összhangban – tartományi közigazgatási teendőket lát el a Képviselőház, illetve a Tartományi Kormány részére kidolgozandó olyan jogi aktusokkal kapcsolatban, amelyekkel: hozzájárulnak az interkulturalizmus, valamint a multikulturalizmus, a tolerancia és a Vajdaság AT területén élő nemzeti kisebbségek – nemzeti közösségek együttélésének fejlesztéséhez, gondoskodnak az emberi jogok és a nemzeti kisebbségek – nemzeti közösségek jogai területén a jogok érvényesüléséről és többletjogokat állapítanak meg a nemzeti kisebbségek – nemzeti közösségek számára, anyagi eszközöket biztosítanak a nemzeti kisebbségek – nemzeti közösségek tanácsai, egyesületei és szervezetei finanszírozására, illetve társfinanszírozására, valamint a Vajdaság AT területén élő nemzeti kisebbségekhez – nemzeti közösségekhez tartozók jogai érvényesítésének előmozdítására.

A Multikulturalizmus egy kattintásra című alprojekt társfinanszírozását célzó pályázat szerinti költségvetési eszközök odaítélése eljárásának lebonyolításával foglalkozó Pályázati Bizottságot a 000146006 2024 09427 005 000 000 001. számú, 2024. április 8-ai keltezésű határozattal alakították meg. A Bizottság 2024. március 9-én megtartotta ülését és az egyesületek, alapok, valamint alapítványok által az említett pályázatra benyújtott kérelmek megvitatását és értékelését követően, megállapította a beérkezett programok/projektek értékelési, pontozási és rangsorolási listáját, amely 2024. április 9-én közzétételre került a Tartományi Titkárság weboldalán. A pályázóknak jogukban állt kifogással élni a pályázaton résztvevő programok/projektek értékelési és rangsorolási listájával szemben, annak közzétételétől számított 8 napon belül. A kifogás benyújtására megszabott határidőt követően a Pályázati Bizottság – a Multikulturalizmus egy kattintásra című alprojekt társfinanszírozását célzó pályázat alapján odaítélendő eszközök vonatkozásában – megküldte javaslatát a tartományi titkárnak a programok/projektek kiválasztásáról szóló végleges határozat meghozatala érdekében.

A nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló tartományi képviselőházi rendelet 11. szakaszának 3. bekezdése értelmében a tartományi titkárnak a programok/projektek kiválasztására vonatkozó határozata végleges. A Titkárság és a felhasználó közötti kötelezettségeket írásos szerződés alapján kell vállalni.

A fentiekkel összhangban, valamint figyelemmel a nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló tartományi képviselőházi rendelet 11. szakaszára, továbbá a Multikulturalizmus egy kattintásra című alprojekt társfinanszírozását célzó pályázat szerinti költségvetési eszközök odaítélési eljárásának lebonyolításával foglalkozó Pályázati Bizottság javaslata alapján, a tartományi titkár meghozta a rendelkező részben foglalt határozatát.

Szakállas Zsolt,

tartományi titkár